อยากสอบถามคะ คือเป็นตุ่มขึ้นคล้ายๆสิวข้างๆหัวนม ตอนนั้นปวดมาก แล้วบีบออกข้างในเป็นสีขาวคล้ายหนองไม่รู้ว่าสิวหรือฝี ผ่านมาประมาณ3-4ปี ยังเป็นตุ่มแต่ไม่ปวด ลองจับๆดูเหมือนมีก้อนไตอยู่ข้างใน ลองบีบดูก็จะมีสีขาวเหมือนสิวออกมานิดเดียว อันตรายไหมคะ ไม่กล้าปรึกษาใคร
สวัสดีค่ะ การมีตุ่มคล้ายสิวขึ้นบริเวณข้างๆหัวนม ปวด บีบออกมาแล้วมีสารคัดหลั่งคล้ายหนองไหลออกมานั้น อาาจจะเกิดจากการมีรูขุมขนอักเสบ หากมีการติดเชื้อร่วมด้วย อาจมีลักษณะเป็นฝีหนอง คลำได้เป็นก้อนแข็งๆข้างในได้ สาเหตุอื่นๆเช่น การมีก้อนเนื้องอกไขมันที่มีการอักเสบ หรือเป็นความผิดปกติของบริเวณหัวนมเอง เช่นเป็นโรคเนื้องอกในเต้านมหรือบริเวณหัวนม การติดเชื้อของต่อมหรือท่อน้ำนม เป็นต้นแต่หากเป็นมา 3-4 ปีแล้ว อาการไม่ได้เป็นมากขึ้น ก็อาจจะไม่ใช่ภาวะที่มีอันตราย โดยอาจเป็นรูขุมขนอักเสบที่เป็นเรื้อรัง เป็นๆหายๆได้ขึ้นกับการปฎิบัติตัวเช่นหากมีความอับชื้น ไปแกะเกา ก็อาจมีอาการกำเริบขึ้นมาได้โดยเบื้องต้นไม่ควรไปบีบหรือแกะบริเวณดังกล่าว เพื่อลดโอกาสการติดเชื้อซ้ำซ้อน ใช้น้ำเปล่าสะอาดล้างภายนอก ใส่เสื้อผ้าที่ระบายอากาศได้ดีไม่อับเหงื่อ และสังเกตอาการ หากเป็นมากขึ้นเรื่อยๆ ตุ่มลุกลาม หรือมีน้ำสีคล้ายหนองไหลออกมา ควรไปพบแพทย์เพื่อตรวจเพิ่มเติม